Title: ประกาศเทศบาลตำบลม่วงเตี้ย เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของเทศบาลตำบลม่วงเตี้ย

ประกาศเทศบาลตำบลม่วงเตี้ย

ประกาศเทศบาลตำบลม่วงเตี้ย
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลของเทศบาลตำบลม่วงเตี้ย[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ

เทศบาลตำบลม่วงเตี้ยจึงได้จัดระบบข้อมูลข่าวสารส่วนบุคคลตามพระราชบัญญัติดังกล่าวดังนี้

๑. ประเภทของบุคคลที่มีการเก็บข้อมูลไว้
๑.๑ คณะผู้บริหารเทศบาล
๑.๒ สมาชิกสภาเทศบาล
๑.๓ พนักงานเทศบาล
๑.๔ ลูกจ้างประจำ
๑.๕ พนักงานจ้าง

๒. ประเภทของระบบข้อมูลข่าวสารส่วนบุคคล
๒.๑ ทะเบียนประวัติคณะผู้บริหารเทศบาล
๒.๒ ทะเบียนประวัติสมาชิกสภาเทศบาล
๒.๓ บัตรประวัติ/แฟ้มประวัติพนักงานเทศบาล ลูกจ้างประจำ และพนักงานจ้าง

๓. ลักษณะการใช้ข้อมูลตามปกติ
- ใช้ในการปฏิบัติงานของการบริหารงานบุคคลของเทศบาลตำบลม่วงเตี้ย

๔. วิธีการขอตรวจดูข้อมูลข่าวสารของเจ้าของข้อมูล
๔.๑ กรอกแบบคำขอตรวจดูทะเบียนประวัติ บัตรประวัติและแฟ้มประวัติ
๔.๒ นายกเทศมนตรีหรือผู้ได้รับมอบหมายเป็นผู้พิจารณาอนุมัติ

๕. วิธีการขอให้แก้ไขเปลี่ยนแปลงข้อมูล มีแนวทางปฏิบัติ ดังนี้
๕.๑ การขอแก้ไขวัน เดือน ปีเกิด
ให้ปฏิบัติตามระเบียบสำนักนายกรัฐมนตรี ว่าด้วยการแก้ไขวัน เดือน ปีเกิด
ในทะเบียนประวัติข้าราชการ พ.ศ. ๒๕๔๘
๕.๒ การขอแก้ไขเพิ่มเติมรายการในบัตรประวัติ/แฟ้มประวัติ
มีแนวทางปฏิบัติ ดังนี้
๕.๒.๑
รายการแก้ไขเปลี่ยนแปลงหรือเพิ่มเติมที่ต้องแจ้งให้หน่วยงานทราบเพื่อบันทึกในบัตรประวัติ/แฟ้มประวัติ
- การได้รับการบรรจุแต่งตั้ง การย้าย การโอน การรับโอน
การเลื่อนระดับ การเลื่อนขั้นเงินเดือน โดยแนบเอกสารสำเนาหลักฐานที่เกี่ยวข้องให้หน่วยงาน
จำนวน ๑ ชุด
- การได้เข้ารับการอบรม ดูงาน และได้รับเครื่องราชอิสริยาภรณ์ แจ้งการเปลี่ยนแปลงหรือเพิ่มเติมรายการดังกล่าว
โดยแนบเอกสารสำเนาหลักฐานที่เกี่ยวข้อง ให้หน่วยงาน จำนวน ๑ ชุด
- การเพิ่มวุฒิการศึกษา ใช้หลักฐานสำเนาประกาศนียบัตร
ปริญญาบัตรและสำเนาใบแสดงผลการศึกษา
โดยแนบเอกสารสำเนาหลักฐานที่เกี่ยวข้องให้หน่วยงาน จำนวน ๑ ชุด
- การเปลี่ยนชื่อตัว - ชื่อสกุล ให้แจ้งการเปลี่ยนแปลง
โดยแนบสำเนาเอกสารหลักฐานใบเปลี่ยนชื่อตัว - ชื่อสกุล พร้อมสำเนาทะเบียนบ้าน
โดยแนบเอกสารสำเนาหลักฐานที่เกี่ยวข้องให้หน่วยงาน จำนวน ๑ ชุด
- การเพิ่มเติมรายการอื่น ๆ เช่น
การได้รับการคัดเลือกเป็นข้าราชการดีเด่น ฯลฯ ให้ส่งสำเนาใบประกาศหรือหลักฐานอื่น
ๆ ที่เกี่ยวข้องให้หน่วยงาน จำนวน ๑ ชุด
๕.๒.๒
สำเนาเอกสารหลักฐานที่ส่งให้หน่วยงานเพื่อขอแก้ไขเปลี่ยนแปลงข้อมูลจะต้องมีคำรับรองว่า
สำเนาถูกต้อง พร้อมลงลายมือชื่อรับรองทุกครั้ง ตามข้อ ๓๑
แห่งระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖

๖. แหล่งที่มาของข้อมูล
๖.๑ เจ้าของประวัติ
๖.๒ คำสั่งการบรรจุแต่งตั้ง การย้าย การโอน การรับโอน การเลื่อนระดับ
การเลื่อนขั้นเงินเดือน
๖.๓ คำสั่งอื่น ๆ ที่เกี่ยวข้องกับเจ้าของประวัติ

จึงประกาศให้ทราบโดยทั่วกัน

ประกาศ
ณ วันที่ ๒๕ กุมภาพันธ์ พ.ศ. ๒๕๕๔
สุชาติ
 นิ่มกุล
นายกเทศมนตรีตำบลม่วงเตี้ย

ปริยานุช/ผู้จัดทำ
๑๗ สิงหาคม
๒๕๕๔

ณัฐวดี/ตรวจ
๑๗ สิงหาคม
๒๕๕๔

[๑] ราชกิจจานุเบกษา
เล่ม ๑๒๘/ตอนพิเศษ ๗๙ ง/หน้า ๖/๒๑ กรกฎาคม ๒๕๕๔